ET Euroopa Liidu Teataja C 387/14

TEADAANNE VEDELATE JA GAASILISTE SÜSIVESINIKE UURIMISLOA ANDMISE KOHTA UURINGUALAL TORRENTE RIZZUTO (NN TORRENTE RIZZUTO LUBA)

ENERGEETIKA JA AVALIKE TEENUSTE AMET – ENERGEETIKA OSAKOND

SÜSIVESINIKE JA GEOTERMILISE ENERGIA BÜROO (U.R.I.G.)

2012/C 387/07

Ettevõtja MAC OIL SpA, kelle registrijärgne asukoht on Via Lucullo 11 – 00187 Rooma, Italia käibemaksukohustuslase number 09409401008, äriregistri number 1160635 ja kes on registreeritud Rooma kaubanduskojas, esitas Sitsiilia maakonna energeetika ja avalike teenuste ametile (aadress via Ugo La Malfa 87/89, 90146 Palermo, Italia), kes on pädev asutus kaevandamislubade andmiseks, 15. septembril 2011 taotluse (täiendades seda 21. mail 2012 ja 19. oktoobril 2012) saada Sitsiilia maakonna 3. juuli 2000. aasta seaduse nr 14 kohane luba vedelate ja gaasiliste süsivesinike uurimiseks Torrente Rizzuto uuringualal ehk nn Torrente Rizzuto luba; ala suurus on 69 203,95 ha (692,04 km2) ja see asub Agrigento, Caltanissetta ja Enna provintsi järgmistes kommuunides: Campobello di Licata, Licata, Ravanusa (Agrigento), Butera, Gela, Mazzarino, Riesi (Caltanissetta), Barrafranca, Enna, Piazza Armerina, Pietraperzia (Enna). Ala piirneb põhjas Friddani uuringualaga (Torrente Rizzuto uuringuala punktid B, C, ja D), idas Passo di Piazza uuringualaga (Torrente Rizzuto uuringuala punktid E ja F) ja lõunas Costa del Sole uuringualaga (Torrente Rizzuto uuringuala punktid G, H, I, L, M, N ja O).

Luba taotletakse ebakorrapärase hulktahuka kujulisel maa-alal, mis on piiritletud punkte „A”, „B”, „C”, „D”, „E”, „F”, „G”, „H”, „I”, „L”, „M”, „N” ja „O” ühendava pideva joonega.

Punktid on määratletud järgmiselt.

A. Punkt, mis asub Sorgente del Pisciotto külas rannikul vee piiril ja mis saadakse punkti B ja provintsiteel nr 67 kõrgusel 19 meetrit üle mere pinna olevat punkti läbiva sirge pikendamisel.

B. Punkt, mis asub Cozzo Mola di Gerasellos 661 meetri kõrgusel üle mere pinna ja langeb kokku Friddani uuringuala punktiga A.

C. Punkt, mis asub hoone Casa Giordano lõunanurgas ligikaudu 550 m põhja-kirdesuunas punktist, mis asub 429 m üle mere pinna, jääb asulast Barrafranca lõunasse ja langeb kokku Friddani uuringuala punktiga R.

D. Punkt, mis asub Mazzarinost idasse suunduva ja Contrada Floresta kaudu riigiteele Centrale Sicula nr 117 jõudva tee 14. kilomeetril ja langeb kokku Friddani uuringuala punktiga Q.

E. Punkt langeb kokku Butera raudteejaamast kagus, 101 meetri kõrgusel üle mere pinna asuva hoone C. Zubia Nuova kirdenurgaga ja Passo di Piazza uuringuala punktiga A.

F. Punkt asub rannikul, punkti e ja riigiteel nr 115 asuvat 225. kilomeetriposti läbiva sirge pikendamisel veepiirini ja langeb kokku Passo di Piazza uuringuala punktiga Z.

G. Punkt, kus rannikul asuvaid punkte i ja h läbiv sirge lõikub Costa del Sole uuringuala punktiga D.

H. Torre Manfrial 75 meetri kõrgusel üle mere pinna asuv polügonomeetriapunkt, mis langeb kokku Costa del Sole uuringuala punktiga C.

I. Rocca d'Adamol 289 meetri kõrgusel üle mere pinna asuv polügonomeetriapunkt, mis langeb kokku Costa del Sole uuringuala punktiga B.

L. Punkt, mis langeb kokku 100 meetri kõrgusel üle mere pinna asuva hoone Casa Savorni edelanurgaga ja Costa del Sole uuringuala punktiga A.

M. Punkt, mis langeb kokku 59 meetri kõrgusel üle mere pinna asuva hoone Casa La Tenutella edelanurgaga ja Costa del Sole uuringuala punktiga G.

N. Castello di Falconaral, 18 meetri kõrgusel üle mere pinna asuv polügonomeetriapunkt, mis langeb kokku Costa del Sole uuringuala punktiga F.

O. Punkt, kus rannikul asuvaid punkte M ja N ühendav sirge lõikub Costa del Sole uuringuala punktiga E.

Geograafilised koordinaadid

Punkt Põhjalaius Idapikkus (M. Mario) A 1° 23′ 54,92″ 37° 07′ 33,37″ B 1° 46′ 45,6″ 37° 27′ 39″ C 1° 45′ 16,98″ 37° 21′ 56,37″ D 1° 51′ 25,54″ 37° 16′ 54,67″ E 1° 44′ 07,44″ 37° 07′ 57,24″ F 1° 41′ 59,51″ 37° 05′ 45,11″ G 1° 41′ 08,14″ 37° 05′ 31,11″ H 1° 41′ 11,19″ 37° 05′ 59,19″ I 1° 43′ 35,59″ 37° 09′ 41,35″ L 1° 42′ 23,39″ 37° 09′ 49,96″ M 1° 38′ 33,56″ 37° 08′ 41,63″ N 1° 36′ 03,05″ 37° 06′ 29,39″ O 1° 35′ 57,97″ 37° 06′ 25,14″

Huvitatud isikud võivad esitada konkureeriva taotluse asjaomase maa-ala kohta 90 päeva jooksul pärast käesoleva teatise avaldamist Euroopa Liidu Teatajas; pärast nimetatud tähtaega saabuvaid taotlusi vastu ei võeta. Uurimisloa andmise dekreet võetakse vastu konkureerivate taotluste esitamiseks määratud tähtajale järgneva kuue kuu jooksul. Direktiivi 94/22/EÜ artikli 5 lõike 1 kohaselt antakse teada, et luure-, uurimis- ja tootmislubade andmise kriteeriumid on juba avaldatud Euroopa Liidu Teatajas C 396, 19.12.1998, viitega Itaalia Vabariigi presidendi 25. novembri 1996. aasta seadusandlikule dekreedile nr 625 (avaldatud Itaalia ametlikus teatajas Gazzetta ufficiale della Repubblica Italiana nr 293, 14. detsember 1996), millega võetakse eespool nimetatud direktiiv üle ja rakendatakse seda Itaalia õigusruumis, ning osutatud kriteeriume on täpsustatud eespool nimetatud 3. juuli 2000. aasta Sitsiilia maakonnaseaduses nr 14 (avaldatud Itaalia ametlikus teatajas Gazzetta ufficiale della Repubblica Italiana nr 32, 7. juuli 2000).

Luure-, uurimis- ja tootmistegevust ning tegevuse peatamist reguleerivad tingimused ja nõuded on sätestatud eespool nimetatud 3. juuli 2000. aasta Sitsiilia maakonnaseaduses ning standardspetsifikaadis, mis on ette nähtud maakonnavalitsuse tööstusameti (assessore per l'industria) 30. oktoobri 2003. aasta dekreet-seadusega nr 91 ja 20. oktoobri 2004. aasta dekreet-seadusega nr 88 (avaldatud Sitsiilia maakonna teatajas nr 49, I osa, 14. november 2003, ja Sitsiilia maakonna teatajas nr 46, I osa, 5. november 2004).

Taotluse dokumente hoitakse maakonnavalitsuse tööstusameti kaevanduste osakonna maagaasi- ja naftavarude ning maapõueenergia teenistustes (Ufficio Regionale per gli Idrocarburi e la Geotermia del Dipartimento Regionale dell’Industria e delle Miniere) (aadress Via Ugo La Malfa no 101, 90146 Palermo, Italia), kus kõikidel huvitatud isikutel on võimalik nendega tutvuda.